En februaro 1980 la Unuiĝintaj Nacioj establis la Laborgrupon pri Malvolaj aŭ Nevolaj Malaperoj, "la unuan teman mekanismon de homaj rajtoj de la Unuiĝintaj Nacioj, kiu estis establita kun universala mandato". Ĝia ĉefa tasko "estas helpi al familioj determini la sorton aŭ restadejon de siaj familianoj, kiuj laŭdire malaperis". En aŭgusto 2014, la Laborgrupo raportis 43 250 nesolvitajn kazojn de malaperoj en 88 malsamaj ŝtatoj. La Internacia Konvencio por la Protekto de Ĉiuj Personoj de Malvola Malaperado, adoptita de la Ĝenerala Asembleo de UN la 20an de decembro 2006, ankaŭ deklaras, ke la ĝeneraligita aŭ sistema praktiko de malvolaj malaperoj konsistigas krimon kontraŭ la homaro. Ĝi donas al viktimoj la rajton serĉi kompensojn, kaj postuli la veron pri la malaperoj de iliaj karuloj. La Internacia Komitato pri Ekzekuto de la Konvencio havas plurajn internaciajn funkciojn rilate al la
rajto por la parencoj de la malaperinta persono scii la veron